
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,                                                                                         

ŞTIINŢĂ, TINERET ŞI SPORT                                                                                   

Bucureşti, 16 noiembrie 2006                                                                                                      
Nr. 29/344

RAPORT

asupra proiectului de Lege pentru aprobarea Ordonanţei Guvernului nr. 39/2006 privind prorogarea         termenului de intrare în vigoare a Legii Tinerilor nr.350/2006

(Pl-x 766/2006)


1. În conformitate cu prevederile art. 95 din Regulamentul Camerei Deputaţilor, republicat, cu adresa nr. PL-x 766/23 octombrie 2006, Comisia pentru învăţământ, ştiinţă, tineret şi sport a Camerei Deputaţilor a fost sesizată, în fond, spre dezbatere şi avizare, cu proiectul de Lege pentru aprobarea Ordonanţei Guvernului nr.39/2006 privind prorogarea termenului de intrare în vigoare a Legii Tinerilor nr.350/2006 (Pl-x 766/2006).


La întocmirea raportului, Comisia a avut în vedere avizele primite de la Comisia pentru administraţie publică, amenajarea teritoriului şi echilibru ecologic, Comisia juridică, de disciplină şi imunităţi, precum şi avizul Consiliului Legislativ.


Proiectul de Lege are ca obiect de reglementare prorogarea termenului de intrare în vigoare a Legii tinerilor nr. 350/2006. Conform art. 3 alin. (1) din Legea nr. 350/2006, aceasta intră în vigoare la 60 de zile de la data publicării în Monitorul Oficial al României, adică la 24 septembrie 2006. Legea nr. 350/2006 are implicaţii financiare şi conform Legii nr. 500/2002 privind finanţele publice locale, veniturile şi cheltuielile sunt aprobate prin lege pe o perioadă de un an, categoriile de cheltuieli prevăzute în Legea nr. 250/2006 nefiind prevăzute în bugetele locale pentru anul 2006. 

         2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.


3. La lucrările Comisiei au fost prezenţi 15 deputaţi, din totalul de 28 de membri ai Comisiei. 


La dezbaterea proiectului de lege au participat ca invitaţi, în conformitate cu prevederile art. 54 şi 55 din Regulamentul Camerei Deputaţilor, republicat: doamna Cristina Ancuţa Pocora, secretar de  stat  - Departamentul pentru Relaţia cu Parlamentul şi domnul Decebal Lohan, vicepreşedinte - Autoritatea Naţională pentru Tineret.             


4. Proiectul de lege a fost adoptat de Senat în şedinţa din 18 octombrie 2006.


Camera Deputaţilor este Cameră decizională.


În urma dezbaterii, în şedinţa din 8 noiembrie 2006, Comisia, cu 4 voturi pentru adoptarea proiectului de Lege,   8 voturi împotrivă şi 3 abţineri, propune Plenului respingerea acestuia, considerând drept inoportună decizia Guvernului României de a proroga termenul de intrare în vigoare al unei legi care are o importanţă deosebită pentru generaţia tânără, lege care, datorită importanţei sale majore a întrunit unanimitate de voturi în momentul adoptării sale de către Parlamentul României.
	Nr.

crt.
	Text ordonanţă


	Text Senat


	Text propus de Comisie (autorul amendamentului)
	Motivarea      amendamentelor         propuse

	1.
	---
	 Lege pentru aprobarea Ordonanţei Guvernului nr.39/2006 privind prorogarea termenului de intrare în vigoare a Legii tinerilor nr.350/2006
	Lege pentru respingerea Ordonanţei Guvernului nr.39/2006 privind prorogarea termenului de intrare în vigoare a Legii tinerilor nr.350/2006
	

	2.
	----
	ARTICOL UNIC. – Se aprobă Ordonanţa Guvernului nr.39 din 9 august 2006 privind prorogarea termenului de intrare în vigoare a Legii tinerilor nr.350/2006, adoptată în temeiul art.1 pct.IX din Legea nr.288/2006 privind abilitarea Guvernului de a emite ordonanţe, publicată în Monitorul Oficial al României, Partea I, nr.722 din 23 august 2006.
	ARTICOL UNIC. – Se respinge  Ordonanţa Guvernului nr.39 din 9 august 2006 privind prorogarea termenului de intrare în vigoare a Legii tinerilor nr.350/2006, adoptată în temeiul art.1 pct.IX din Legea nr.288/2006 privind abilitarea Guvernului de a emite ordonanţe, publicată în Monitorul Oficial al României, Partea I, nr.722 din 23 august 2006.
Autor: Lia Olguţa     Vasilescu
	Se consideră ca fiind inoportună prorogarea termenului de intrare în vigoare a unei legi de o mare importanţă pentru generaţia tânără, lege care, tocmai datorită importanţei sale majore, a fost adoptată cu unanimitate de voturi de Parlamentul României

	3.
	ORDONANŢĂ privind prorogarea termenului de intrare în vigoare a Legii tinerilor        nr.350/2006   
	Text nemodificat.
	Se respinge.
	Ca urmare a înscrierii dispoziţiei de respingere în cuprinsul articolului unic.

	4.
	Art.1. – Termenul prevăzut la art. 32 alin.(1) din Legea tinerilor nr.350/2006, publicată în Monitorul Oficial al României, Partea I, nr.648 din 27 iulie 2006, se prorogă până la data de 1 ianuarie 2007.
	Text nemodificat.
	Se respinge.

	Ca urmare a înscrierii dispoziţiei de respingere în cuprinsul articolului unic.

	5.
	Art.2. – Prezenta ordonanţă intră în vigoare la 3 zile de la data publicării în Monitorul Oficial al României.
	Text nemodificat.


	Se respinge.
	Ca urmare a înscrierii dispoziţiei de respingere în cuprinsul articolului unic.

SECRETAR 


     Lia Olguţa Vasilescu                                                                    Nicolae Bănicioiu         

